ଗର୍ଭାବସ୍ଥାର ଯକୃତ ପିତ୍ତସ୍ଥିରତା

ଗର୍ଭାବସ୍ଥାର ଯକୃତ ପିତ୍ତସ୍ଥିରତା ( ଆଇସିପି ), ଅନ୍ୟ ନାମ ଗର୍ଭାବସ୍ଥାର ଜଣ୍ଡିସ, ରୋଗରେ ଏକ ଚର୍ମ ରୋଗ ହୁଏ ଯେଉଁଥିରେ ଗଲୁ ବା କୁଣ୍ଡେଇ ହୁଏ ।  କୁଣ୍ଡେଇ ହେବା ପ୍ରାୟ  ତୀବ୍ର ହୋଇଥାଏ, ବିଶେଷତଃ ରାତିରେ, ଏବଂ ସାଧାରଣତଃ କୌଣସି ପ୍ରାରମ୍ଭିକ ଦାଗ ନଥାଏ, କୁଣ୍ଡେଇବା ଯୋଗୁ ଚର୍ମ ଭାଙ୍ଗି ଯାଇପାରେ । ଅନ୍ୟ ଲକ୍ଷଣଗୁଡ଼ିକରେ ହଳଦିଆ ରଙ୍ଗ ଏବଂ ପେଟର ଡାହାଣ ଉପର ପାଖରେ ବେଆରାମ ଲାଗେ ।  ଆରମ୍ଭ ସାଧାରଣତଃ ତୃତୀୟ ତ୍ରୈମାସିକରେ ହୁଏ; ଯଦିଓ ବେଳେବେଳେ ଏହା ପୂର୍ବରୁ ମଧ୍ୟ ହୋଇପାରେ ।

ବିପଦ କାରକଗୁଡିକ ମଧ୍ୟରେ ଜେନେଟିକ୍ସ ହୋଇପାରେ, ଯେଉଁଥିରେ ଅର୍ଦ୍ଧେକ ଲୋକଙ୍କର ଏହି ରୋଗର ପରିବାରିକ ଇତିହାସ ଏବଂ ଯାଆଁଳା ଗର୍ଭଧାରଣ ଇତିହାସ ଥାଏ । ଯକୃତ ସମସ୍ୟା ଯୋଗୁ ଉଚ୍ଚ ସ୍ତରର ହରମୋନ ହେବା ଫଳ ସ୍ୱରୂପ ଯକୃତରୁ ଅନ୍ତନଳୀକୁ କମ୍ ପିତ୍ତ ପ୍ରବାହ ହୋଇଥାଏ ଯାହାକୁ କୋଲେଷ୍ଟାସିସ କୁହାଯାଏ । ଲକ୍ଷଣ ଅନୁସାରେ ଏବଂ ରକ୍ତରେ ୧୦ μମୋଲ/ଲି  (୪.୦୮ mcg /ମିଲି)ରୁ ଅଧିକ ବାଇଲ୍ ଏସିଡ୍ ସ୍ତର ରହିଲେ ଏହି ରୋଗ ନିର୍ଣ୍ଣୟ କରାଯାଏ । 

ସେଲେନିଅମ ପରିପୂରକ ଏହି ରୋଗ ଘଟଣା ହ୍ରାସ କରିପାରେ |  ପରିଚାଳନା ୩୬ରୁ ୩୮ ସପ୍ତାହ ମଧ୍ୟରେ ପ୍ରସବ କରେଇଦିଆଯାଏ । ଉରସୋଡିଅକ୍ସିକୋଲିକ ଅମ୍ଳ ଦେଲେ ଫଳାଫଳ ଉନ୍ନତ ହୋଇପାରେ । ଆଣ୍ଟିହିଷ୍ଟାମିନ ବ୍ୟବହାର ମଧ୍ୟ କରାଯାଇପାରେ । ଏହି ରୋଗର ଶିଶୁର ଜଟିଳ ସମସ୍ୟା ହୋଇ ଅବଧିପୂର୍ବ ଜନ୍ମ, ମେକୋନିୟମ୍ ଆସ୍ପିରେସନ୍ ସିଣ୍ଡ୍ରୋମ ଏବଂ ଜରାୟୁ ଭିତରେ ମୃତ୍ୟୁ ହୋଇପାରେ । ମାଆର ଜଟିଳତା ମଧ୍ୟରେ ପିତ୍ତାସ୍ମରୀ ରୋଗ ଏବଂ ଭିଟାମିନ କେ ଅଭାବ ହୋଇପାରେ । ପ୍ରସବ ହେବାର ୨ ସପ୍ତାହ ମଧ୍ୟରେ ଏହା ସାଧାରଣତଃ ଚାଲିଯାଏ, ପରବର୍ତ୍ତୀ ଗର୍ଭଧାରଣରେ ଏହା ପୁନର୍ବାର ହୋଇପାରେ ।

ପାଶ୍ଚାତ୍ୟ ଜଗତର ଅଧିକାଂଶ ଗର୍ଭଧାରଣରେ ଗର୍ଭାବସ୍ଥାର ଇଣ୍ଟ୍ରାହେପାଟିକ୍ କୋଲେଷ୍ଟାସିସ୍ ୦.୧ରୁ ୧.୫%  ପ୍ରଭାବ ପକାଇଥାଏ । ବୋଲିଭିଆରେ ଏହି ରୋଗ ହାର ପ୍ରାୟ ୯% ଏବଂ ଚିଲିରେ କେତେକ ଜନସଂଖ୍ୟାରେ ୨୮% ହୁଏ । ସାଧାରଣତ ଶୀତ ମାସରେ ଅଧିକ ହୁଏ । ଏହି ଅବସ୍ଥା ପ୍ରଥମେ ୧୮୮୩ ମସିହାରେ ଅହଲଫେଲ୍ଡ (Ahlfeld) ଏହି ରୋଗର ବର୍ଣ୍ଣନା କରିଥିଲେ ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki